**ÚTRAVALÓ ÖSZTÖNDÍJPROGRAM**

**2020. ÉVI MENTORI EGYÜTTMŰKÖDÉSI NYILATKOZATOK ÉS HOZZÁJÁRULÁSOK**

Mint az Útravaló Ösztöndíjoprogramról szóló 152/2005. (VIII. 2.) Korm. rendeletben (a továbbiakban: Rendelet) meghatározott **Útravaló Ösztöndíjprogram** keretében a 2020. évben mentorként pályázatot benyújtó személy nyilatkozom arról, hogy a pályázatban szereplő adataim a valóságnak megfelelnek.

Szándéknyilatkozatot teszek arra vonatkozóan, hogy az Útravaló Ösztöndíjprogram sikeres megvalósítása érdekében együttműködöm az ösztöndíjas tanulóval (tanulókkal) és a Társadalmi Esélyteremtési Főigazgatóság (a továbbiakban: Főigazgatóság).

Vállalom, hogy a mentorált tanulóval közösen, a törvényes képviselőjének beleegyezésével adom be a jelentkezési lapot.

Kijelentem, hogy amennyiben az adatokban változás áll be, a Főigazgatóságot e-mailben értesítem.

Tudomásul veszem, hogy a regisztrált felhasználónévhez adott jelszó titokban tartása az én felelősségem, a felhasználónév, valamint a jelszó elvesztéséből, illetve annak jogosulatlan felhasználásából eredő károk tekintetében a Főigazgatóságot nem terheli felelősség.

Tudomásul veszem, hogy az UKIR-ban általam generált technikai hibákból eredő károkért a Főigazgatóságot felelősség nem terheli.

Tudomásul veszem, hogy a Főigazgatóságot a regisztrációval, illetve a benyújtott jelentkezésekkel kapcsolatban a hivatalos kommunikációt az UKIR felületén és az UKIR felületén megadott e-mail címen keresztül folytatja.

Kijelentem, hogy nincs esedékessé vált és meg nem fizetett, az adózás rendjéről szóló 2017. évi CL. törvény 7. § 34. pontjában meghatározott köztartozásom, ideértve az államháztartás alrendszereiből folyósított támogatásból eredő, esedékessé vált és meg nem fizetett tartozást is.

Tudomásul veszem, hogy lejárt esedékességű, meg nem fizetett köztartozás esetén a köztartozás megfizetéséig az ösztöndíj nem illet meg, az esedékes ösztöndíj folyósítása visszatartásra kerül.

Kijelentem, hogy a jelentkezési felhívásban foglaltakat megismertem.

Tudomásul veszem, hogy a jelentkezés benyújtásának, érvényességének, elbírálásának, valamint az ösztöndíjra jogosultak támogatásának, továbbá az egyéni fejlesztési tervben foglaltak megvalósításának, ellenőrzésének és a beszámolásnak kötelező általános feltételeit a mindenkori jelentkezési felhívás és annak mellékletei tartalmazzák.

Kijelentem továbbá, hogy a pályázatban feltüntetett tanulók mentorálását[[1]](#footnote-1) vállalom, a jelentkezés során segítséget nyújtok a tanulónak, illetve törvényes képviselőinek a tanulói adóazonosító jel igénylése, valamint az ösztöndíj folyósításához szükséges feltételek teljesítésében, segítem a pályázat pénzügyi lebonyolítását, a lebonyolításhoz szükséges adatot rendelkezésre bocsátok.

**Meggyőződtem arról, hogy a tanuló pályázatban rögzített tanulmányi átlaga megegyezik a tanuló bizonyítványában szereplő adatokkal.**

**Meggyőződtem arról, hogy a tanuló pályázatában rögzített a tanuló háztartásában élők száma és az egy főre jutó havi jövedelem összege megfelel a valóságnak.**

Tudomásul veszem, hogy a mentor az ösztöndíjának a jelentkezési felhívásban meghatározott részére akkor válik jogosulttá, ha az általa mentorált tanuló a tanévet sikeresen befejezte, továbbá a tanuló az előző év végi tanulmányi átlagát a jelentkezési felhívásban meghatározott mértéket meghaladóan nem rontotta, és egy tanévben 30 óránál többet nem mulasztott igazolatlanul.

Jelen nyilatkozattal elfogadom, hogy a támogatási igénnyel kapcsolatos adatokat (a továbbiakban: adatok) a Főigazgatóság a benyújtásra kerülő támogatási igény rögzítése, elbírálása, a támogatási jogviszony létrehozása, a támogatási jogviszony alapján fennálló, valamint a támogatási szerződésben, támogatói okiratban meghatározott kötelezettségek teljesítésének a Főigazgatóság által történő nyomon követése, ellenőrzése, a támogatásokkal kapcsolatos nyilvántartás vezetése, a Főigazgatóságot jogszabály alapján terhelő közzétételi, tájékoztatási és ellenőrzési kötelezettség teljesítése, valamint a velem való kapcsolattartás céljából kezelje.

Tudomásul veszem, hogy a lebonyolításban résztvevő szervezetek, az ösztöndíjprogramban résztvevők személyes adatait kizárólag a kötelező ellenőrzési és nyomon követési időszak befejeződéséig, az ösztöndíjprogram megvalósulását követő ötödik év végéig őrzik meg, azt követően az adatok megsemmisítésre kerülnek. A személyes adatok gyűjtése kizárólag az ösztöndíjprogram értékelése, ellenőrzése és nyomon követése érdekében történik, és kizárólag a végrehajtásában és ellenőrzésében igazoltan közreműködő szervezetek részére adható ki, név nélküli, összesített formában, valamint csak a megjelölt felek: a végrehajtásban résztvevő szervezetek, és a kedvezményezett férhetnek hozzá. A különleges adatok csak a személyügyi nyilvántartástól elkülönítetten, azzal össze nem kapcsolva kezelhetőek. Az adatkezelők kötelesek gondoskodni a nyilvántartott adatok biztonságáról.

Hozzájárulok továbbá, hogy a Főigazgatóság által kezelt adatokhoz az Adatvédelmi tájékoztatóban meghatározott adatfeldolgozók az ott meghatározott adatkezelési célból hozzáférjenek, továbbá, hogy a Főigazgatóság az adatokat a Magyar Államkincstár részére a kincstári monitoring rendszer felé fennálló adatszolgáltatási kötelezettség teljesítése céljából továbbítsa, és hogy a monitoring rendszerben nyilvántartott adatokat a jogszabály alapján arra felhatalmazott szervezetek megismerjék.

Kijelentem, hogy jelen nyilatkozatot a valóságnak megfelelően, önkéntesen és befolyástól mentesen tettem.

**Kelt**: ……………………………………., **2020. év**……………………………… **hó** ……………….. **nap**

…………………………………………………

**a pályázó mentor aláírása**

1. A pályázati kiírásban meghatározott tartalommal. [↑](#footnote-ref-1)